Foto: SSV “O‘zbekiston aholisini ijtimoiy himoya qilish strategiyasini tasdiqlash to‘g‘risida”gi prezident farmoni qabul qilindi. Farmon bilan aholini ijtimoiy himoya qilishning ustuvor yo‘nalishlari belgilandi. Ijtimoiy xizmatlarni aholiga bevosita mahalla darajasida ko‘rsatish amaliyoti joriy etiladi. Quyidagilar tasdiqlandi: O‘zbekiston aholisini ijtimoiy himoya qilish strategiyasi hamda uning maqsadli ko‘rsatkichlari, strategiyani 2022-2023 yillarda amalga oshirish bo‘yicha “Yo‘l xaritasi”. 2023 yil 1 martgacha davlat tomonidan kafolatlangan va bepul taqdim etiladigan minimal ijtimoiy xizmatlar ro‘yxati shakllantiriladi. 2023 yil 1 iyulgacha kafolatlangan va bepul taqdim etiladigan minimal ijtimoiy xizmatlarni ko‘rsatish standartlari tasdiqlanadi.